als_Latn dik_Latn tur_Latn
Tiranë, 28 Janar 2015
ama Caffe inaguron ama Boutique & ama Bar
Kompania New Century, prodhuesi dhe shpërndarësi i kafes premium ama Caffe, ka zhvilluar dje ceremoninë e hapjes së ama Boutiqe dhe ama Bar, nën tingujt e muzikës së Marsela Çibukaj dhe pranisë së mjaft personaliteteve të vendit. Pozicionuar në zemër të
Tiranës, në zonën e ish-Bllokut, ama Caffe sjell për konsumatorët aromën delikate të kafesë, kombinuar me dizajnin shumëngjyrësh dhe bashkëkohor, duke ofruar për të gjithë shijuesit e kafesë mundësinë për të provuar dhe blerë produktet e saj në një ambient plot stil.
ama Caffe, një histori suksesi…
New Century u krijua si rezultat i shumë viteve eksperiencë në fushën e prodhimit dhe shpërndarjes së kafesë, njohurisë së thellë rreth tregut dhe nevojave specifike të konsumatorëve, të lidhura ngushtë me shijen dhe cilësinë premium të kafesë. Historia daton në vitin 2009, kur u hodhën themelet e konceptit të një marke krejtësisht të re, duke u materializuar në emrin “ama caffe”.
Në vitin 2010 kjo kompani filloi prodhimin dhe shpërndarjen e kafesë profesionale kokërr, për të vazhduar më tej në vitin 2013 me një ekspansion të vazhdueshëm në tregun shqiptar si dhe duke zgjeruar portofolin e produkteve të saj me ama capsule dhe ama ciocaffe (kokrra kafeje të mbuluara me çokollatë). Brenda një kohe mjaft të shkurtër, marka “ama il mio amato caffe “është bërë e njohur edhe në tregun ndërkombëtar.
Në vitin 2014, kompania New Century, zgjeroi aktivitetin e saj duke eksportuar drejt vendeve të Ballkanit si dhe në disa vende të Evropës, ku mund të përmenden Austria, Polonia dhe Zvicra. Së shpejti, këto produkte do të jenë prezent edhe në tregun gjerman dhe atë francez.
als_Latn som_Latn als_Latn als_Latn als_Latn als_Latn als_Latn als_Latn